NaiveNeuron/SloPal huggingface dataset:
Bugár, Béla, podpredseda NR SR (2017-02-07):
Prezentujme sa a hlasujme. (Hlasovanie.) Prítomných 140 poslancov, za 61, proti 5 a zdržalo sa 74 poslancov. Konštatujem, že návrh nebol schválený. Týmto sme vyčerpali prerokované zákony, o ktorých sme hlasovali, o niektorých budeme hlasovať o piatej. A zároveň podávam návrh na zaradenie nového bodu programu, a to je návrh na voľbu kandidátov na člena disciplinárneho senátu. Tlač máte rozdanú a je to č. 419. Dnes by sme to mohli prerokovať o 16.30 s tým, že samozrejme po sedemnástej by sme mohli o tom aj spolu hlasovať a spolu s dvoma opakovanými voľbami, ktoré sme vykonali minulý týždeň a neboli úspešné. Je s tým všeobecný súhlas. (Súhlasné reakcie z pléna.) Áno. Ďakujem pekne. Pán poslanec Fecko, procedurálny návrh? Prosím? Aha, pán poslanec Baránik nesúhlasí. Nech sa páči, prezentujme sa a hlasujme. (Hlasovanie.) Prítomných 137 poslancov, za 106, proti 27, zdržali sa 4. Ústavnou väčšinou, pán poslanec, ako vidíte. Takže ďakujem pekne. Pán poslanec, nech sa páči. Ešte raz sa musíte prihlásiť, lebo to vymazalo. Zapnite mikrofón pánovi poslancovi!
Blanár, Juraj, podpredseda NR SR (2021-03-31):
Pán poslanec Suja, nech sa páči.
Vašečka, Richard, poslanec NR SR (2013-09-18):
Ďakujem. Určite by som chcel, aby táto debata skončila snáď nejak vecne, nie nejakými osobnými urážkami, aj keď úprimne sa priznám, že sa pridávam k tomu pokriku, ale nie preto, že by som vás chcel osobne urážať, ale preto, že si myslím, že naozaj politický výsledok tohto celého je taký. Viete, toto neberte vážne ako procedurálny návrh, mám faktickú poznámku, ale ani zajtra nedávajte hlasovať. Robert Fico už stratil dôveru ľudí tým, ako sa zachoval, mohol si obhájiť. A naozaj to, čo sme povedali, že už z tej Coly je len Cola light a pôjde to dole vodou. A ja to nechcem hovoriť nejak škodoradostne alebo preto, že by som sa tešil, že opozícia zaujme miesto SMER-u, ale preto, lebo toto všetko škodí Slovensku a jeho občanom. Ďakujem. (Potlesk.)
M. Číž, podpredseda NR SR: (2008-04-09):
Pán poslanec Dzurinda, máte slovo.
Andreánsky, Ladislav, poslanec NR SR (2015-11-25):
Tým sme vyčerpali hlasovanie o všetkých pozmeňujúcich návrhoch zo spoločnej správy. Mám splnomocnenie gestorského výboru navrhnúť postúpenie prerokovania návrhu zákona do tretieho čítania ihneď.
Vašečka, Richard, poslanec NR SR (2015-03-20):
Ďakujem, pán predsedajúci. Kolegovia, kolegyne, len krátko. Tento zákon alebo novelu zákona o správnych poplatkoch, ktorú predkladáme s kolegom poslancom Miroslavom Kadúcom, jej cieľom je upraviť stav, ktorý vlastne trvá od roku 2012, keď už táto vláda novelizovala tento zákon o správnych poplatkoch v časti, kde sa uvádzajú poplatky za prvý zápis držiteľa v Slovenskej republike, to znamená u nových áut a áut dovezených zo zahraničia, samozrejme aj zo všetkých štátov Európskej únie, vrátane Česka a okolitých štátov. A nastal tam veľmi taký, taký nerovnovážny stav, kde zrazu poplatky vzrástli v niektorých prípadoch až o 500 %. Nie je to nejaký omyl, ale naozaj, ten stav je taký, že vzrástli až o 500 %. To znamená, kde bol poplatok vo výške 66 eur, tak môže byť dnes v tej kategórii, o ktorej hovoríme my, spokojne aj poplatok takmer 400 eur. (Zaznievanie gongu.) Náš návrh, ktorý máme spolu s kolegom Miroslavom Kadúcom, rieši najmä kategóriu, alebo rieši kategóriu viacmiestnych áut so šiestimi a viac miestami na sedenie, čiže v kategórii osobných áut šesť až deväťmiestne autá, ktoré sú nevyhnutné na to, aby si zodpovedná rodina zabezpečila svoju prepravu. Možno taká drobná vec, v súčasnom znení zákona je hranica výkonu motora 80 kilowattov, ktorá dostačuje pre päťmiestne bežné osobné autá, ale nie pre tie viacmiestne. Takže my navrhujeme túto zmenu, ktorá môže ušetriť viacdetným rodinám, zodpovedným viacdetným rodinám až 360 eur, čo si myslíme, že je významná položka do ich rozpočtu. Ďalšie podrobnosti prípadne, ak by ste mali ešte reakcie a otázky, uvediem potom v rozprave. Ďakujem, pán predsedajúci, skončil som.
J. Ďuračka, poslanec: (2008-01-31):
Druhá časť, čo sa týka vlastnej meny. Boli podstatne silnejšie krajiny, berme Francúzsko, Taliansko, Nemecko, ktoré mali aj tú svoju hrdosť, myslím si, že inú k svojim menám, ako máme my, niekedy ju zaznávame, a museli a chceli a pristúpili na to, aby používali euro. Čiže tam to podľa mňa nie je až také opodstatnené. Je to proces prijatia eura, ktorý sa nedá zastaviť a ja si myslím, že môžeme byť hrdí na to, že budeme tá vláda, ktorá euro prijme a v rámci ekonomiky sa to podstatne lepšie odrazí, či už to bude v životnej úrovni alebo to bude v príjmoch obyvateľstva. Tie prvé, možno rok, možno dva budú ťažké, lež sa na to prispôsobí, lež ľudia zoberú si to, ako som hovoril aj na konferencii, že iné je mať pocit tisícok, iné je mať pocit stoviek, ale postupom času všetkými prepočtami, myslím si, že sa prispôsobia a prídu na to a budú to považovať za dobrý krok vlády Slovenskej republiky, samozrejme, aj parlamentu. A jedno slovo a heslo hovorí, že pripraveným praje šťastie. Toľko. Ďakujem.
Mazurek, Milan, poslanec NR SR (2021-05-11):
Ja som to povedal na rovinu a poviem to znovu. Igor Matovič je podľa mňa regulérny blázon. Je to nebezpečný človek, je to človek psychicky nespôsobilý, je to človek, ktorý nezvláda kritické situácie, ktorý sa pravidelne rúca, ktorý nikomu neverí, ktorý je pomstychtivý, ktorý na každého útočí, ktorý je o každom presvedčený, že je, že je zradca, že ho jednoducho nejako zapredáva, že sa za ním, za jeho chrbtom dohaduje, konšpiruje proti nemu. A takýmto spôsobom aj riadi Slovenskú republiku. Je to človek, ktorý si od nikoho iného nenechá poradiť a rozhoduje sa sám od seba, zo dňa na deň vymýšľa megalomanské nápady a plány, ktoré nemá prečítané, ktoré nemá vymyslené, ktoré nemá prepočítané, ktoré nemajú žiadnu konštrukciu, ktoré nemá žiadnu oporu medzi ani koaličnými partnermi, medzi odborníkmi, a skrátka to vypustí von, šokuje celé Slovensko, spustí obrovskú celospoločenskú debatu a vystresuje celý národ, rozháda ľudí medzi sebou a následne sa rehotá nad tým, ako sa mu to podarilo, a potom povie, že bude bojovať telom aj dušou len za to, aby si to presadil aj napriek vôli a názoru a presvedčeniu všetkých obyvateľov Slovenskej republiky, a nehľadiac už na Národnú radu a koaličných partnerov. Tento človek napáchal na Slovensku obrovské množstvá zla. Igor Matovič je zodpovedný za to, čo sa tu udialo, buď priamo svojimi rozhodnutiami, alebo tým, že uprednostnil na dôležité pozície v štátnej správe ľudí, ktorí sa mu vtierali, ktorí sa mu strkali, povedané pekne, do priazne, a namiesto toho, aby tam dal ľudí, ktorí majú osobnosť, ktorí sú zodpovední, ktorí majú chrbtovú kosť a ktorí sa nenechajú zapredať za lacný, deravý groš, ktorý im Igor Matovič sľúbi. Toto je presný dôvod, pre ktorý predkladáme tento návrh zákona. Členovia vlády, ministri, podpredsedovia a premiér musia mať testy klinickej spôsobilosti, psychickej spôsobilosti klinického psychológa, pretože je nebezpečné, aby človek, ktorý je blázon, ktorý je psychopat, ktorý má takéto povahové vlastnosti ako Igor Matovič, riadil Slovenskú republiku.
Grendel, Gábor, podpredseda NR SR (2021-05-03):
Pán poslanec Susko.
Blanár, Juraj, poslanec NR SR (2016-09-22):
Pani kolegyňa Remišová, aby som správne porozumel, vy ste predniesli ešte nový model menovania riaditeľov ako uvedenie príkladu z Poľska, ak som správne počul. To znamená, že nielenže právo veta je zlé, ale aj ten model, ktorý v súčasnosti je, je zlý. Tak som tomu porozumel podľa toho, čo ste povedali. Možno sa mýlim. Ale poďme si rozobrať to, čo ste vy povedali, lebo jedna z vašich hlavných argumentácií je odpolitizovanie. Nuž v Poľsku každý minister, pokiaľ viem, je politický nominant a kurátor alebo ten, o ktorom ste hovorili, ktorý je menovaný tým ministrom, musí mať nejaké skúsenosti, ale to ešte neznamená, že tento človek nemusí mať politický názor, že nemusí byť s ministrom povedzme v jednej partaji. Pokojne môže byť a vôbec to nemení pohľad na to, čo je. Pretože ja si myslím, že tento jeden človek môže byť omnoho skôr ovplyvniteľný, nepoznám skúsenosti v Poľsku, ako povedzme trojpätinová väčšina v hocijakom zastupiteľstve, ktorá musí v konečnom dôsledku rozhodnúť, volených zástupcov. A iste uznáte, že keď prejdete možno všetky samosprávne zastupiteľstvá, či obecné, mestské alebo povedzme aj krajské, tak možno na jednej ruke spočítate, že tam povedzme podpora či už starostu, alebo primátora v zastupiteľstve nie je trojpätinová. To znamená, svojím spôsobom môžeme povedať, že o tom rozhoduje kvázi taká ústavná väčšina či už v obci, alebo v kraji. A toto je podľa vás popieranie demokracie? Ja si to nemyslím. (Potlesk.)
P. Hrušovský, predseda NR SR: (2003-07-04):
Nemôžeme hlasovať o tomto podanom návrhu. Prosím, pani poslankyňa, ďalší návrh.
Kaník, Ľudovít, poslanec NR SR (2014-10-23):
Vážený pán predseda, chcel by som navrhnúť na návrh poslaneckých klubov SDKÚ – DS, KDH, MOST a OĽaNO presunutie jedného bodu, ktorý máme v programe, na konkrétny termín. Ten bod je návrh na vydanie zákona, ktorým sa mení a dopĺňa zákon č. 241 o štátnych sviatkoch, tlač 1235. Ten dôvod je ten, že tento návrh sa zaoberá 28. októbrom a jeho vyhlásením za štátny sviatok pod názvom Deň úcty k dielu Milana Rastislava Štefánika a práve v utorok je 28. október. Je to významný dátum a bolo by dobré, keby sme prejavili túto úctu aj tým, že prerokujeme tento návrh zákona práve v utorok 28. októbra o 14.00 hodine.
Paška, Pavol, predseda NR SR (2013-09-18):
Faktické poznámky, pani poslankyňa Vášáryová a pán poslanec Štefanec a pán poslanec Figeľ. Končím možnosť sa prihlásiť. Pani poslankyňa Vášáryová.
Dostál, Ondrej, poslanec NR SR (2016-05-25):
Vážený pán predsedajúci, kolegyne, kolegovia, dovoľte, aby som podľa § 73 ods. 1 rokovacieho poriadku vystúpil v prvom čítaní ako určený spravodajca ústavnoprávneho výboru k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady Slovenskej republiky vo svojom rozhodnutí navrhol, aby návrh zákona prerokovali výbory: ústavnoprávny výbor, výbor pre verejnú správu a regionálny rozvoj a výbor pre ľudské práva a národnostné menšiny. Za gestorský výbor navrhol ústavnoprávny výbor s tým, aby výbory prerokovali návrh zákona v druhom čítaní do 30 dní a gestorský výbor do 32 dní od jeho prerokovania v prvom čítaní. Zo znenia návrhu zákona je zrejmý účel navrhovanej úpravy. Cieľom predloženého návrhu zákona je zavedenie novej povinnosti pre povinné subjekty zverejňovať všetky informácie poskytnuté na základe zákona o slobodnom prístupe k informáciám. Ako spravodajca navrhnutý určeným gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle citovaného rozhodnutia predsedu Národnej rady. Pán predsedajúci, otvorte, prosím, všeobecnú rozpravu.
Kolíková, Mária, poslankyňa NR SR (2023-12-13):
Ja som povedala hneď na začiatku, ste ma nepočúvali, pán predsedajúci, že... (Prerušenie vystúpenia predsedajúcim.)
P. Paška, predseda NR SR: (2007-09-11):
Otváram rozpravu. Písomne prihlášku nemám. Pýtam sa, či sa chce niekto prihlásiť ústne. Páni poslanci Sabolová, Kahanec. Končím možnosť prihlásiť sa ústne. Nech sa páči, pani poslankyňa Sabolová.
B. Bugár, podpredseda NR SR: (2005-05-18):
(Hlasovanie.) Prítomných je 134 poslancov, za 102, zdržalo sa 32. Konštatujem, že sme v treťom čítaní . Otváram rozpravu v rámci tretieho čítania a pýtam sa, či sa hlási niekto do rozpravy. Konštatujem, že nie je to tak. Vyhlasujem rozpravu v rámci tretieho čítania za skončenú. Pán spravodajca, záverečné hlasovanie, odporúčanie výboru.
P. Paška, predseda NR SR: (2010-02-11):
(Hlasovanie) 138 prítomných, 108 bolo za, 1 proti, 29 sa zdržalo. Návrh sme postúpili do druhého čítania.
P. Paška, predseda NR SR: (2007-07-02):
Na vaše vystúpenie s faktickými poznámkami sa hlásia poslanci Jarjabek, Tóthová, Mamojka, Podmanický, Minárik a Senko. Končím možnosť prihlásiť sa s faktickou poznámkou. Ako prvý je pán poslanec Jarjabek.
Ďuriš Nicholsonová, Lucia, podpredsedníčka NR SR (2017-03-21):
Ďakujeme pekne. Pán poslanec Budaj, za vaše vystúpenie, na vaše vystúpenie zareagujú 6 páni poslanci s faktickými poznámkami. Končím možnosť prihlásiť sa s faktickou poznámkou. Ako prvý, pán poslanec Klus, nech sa páči.
Sulík, Richard, predseda NR SR (2011-04-06):
Pán poslanec Novotný.
Sloboda, Radovan, poslanec NR SR (2022-05-20):
Ďakujem za slovo, pán predsedajúci. Marián, ja by som chcel sa dotknúť jednej časti tvojho prejavu, kde si hovoril v podstate o zavádzaní zo strany ministra financií. Ako toto mňa osobne veľmi mrzí, že zavádzanie a klamanie sa stalo v podstate pracovnou metódou, lebo určite, a to potvrdzujem, nie je pravda, že by ministerstvo školstva nekomunikovalo v tejto veci voľnočasových poukazov s ministerstvom financií. Potvrdzujem, že bolo niekoľko stretnutí na túto tému, boli vznesené vážne pripomienky k tomuto návrhu. Veď nakoniec voľnočasové poukazy je súčasť volebného programu strany SaS. Osobne som na nich asi dva roky pracoval. Ale tento rýchlo vykvasený návrh, ktorý bol doslova, doslova sprznený, nemôžeme nijak podporiť a neobávam sa, že nie je možné ani napravovať pozmeňovacími návrhmi ako dve kardinálne chyby, ktoré, alebo má to niekoľko kardinálnych chýb. Jedna z nich je teda, že je úplne inak postavené financovanie, než, než ktoré by stálo na pevných nohách a ktoré sme mali pripravené, ktoré bolo pripomienkované. A už kopec vecí, ktoré si v tvojej v rozprave zmienil, kde mraky faktických, faktických nedostatkov, ktoré ukáže, ktoré vyplaví prax, to vyplaví jednoducho prax a potom napravovať tento, tento, túto rýchlokvasku alebo tento zákon, no to bude že obrovská robota. Teraz urobiť na to pozmeňovák, to by bolo asi že týždeň intenzívnej práce, lebo je tam také množstvo zlých ustanovení. Spomeniem len financovanie vzdelávania. To je že úplne nepochopenie princípu voľnočasových poukazov. To je proste vydanie, vykročenie úplne zlým smerom a znegovanie, znegovanie významu voľnočasových poukazov, ktoré majú slúžiť na voľný čas, šport, kultúru. Ďakujem.
Kollár, Boris, predseda NR SR (2020-09-22):
Prosím, prezentujme sa a hlasujme. (Hlasovanie.) Prítomných 143 poslancov, za 95, proti 6, zdržali sa, zdržalo sa 42 poslancov. Konštatujem, že tento návrh sme schválili. Ďalej budeme hlasovať o bode 35 schváleného programu, ktorým je prvé čítanie o návrhu poslanca Krúpu na vydanie zákona, ktorým sa mení zákon č. 281/2015 Z. z. o štátnej službe profesionálnych vojakov (tlač 204). Prosím spravodajcu z výboru pre obranu a bezpečnosť poslanca Lukáša Kyselicu, aby uviedol hlasovanie. (Hlasovanie o návrhu poslanca Národnej rady Slovenskej republiky Juraja Krúpu na vydanie zákona, ktorým sa mení zákon č. 281/2015 Z. z. o štátnej službe profesionálnych vojakov a o zmene a doplnení niektorých zákonov v znení neskorších predpisov , tlač 204.)
Pellegrini, Peter, predseda NR SR (2015-09-25):
Prezentujme sa a hlasujme o návrhu zákona ako o celku s odporúčaním gestorského výboru schváliť. (Hlasovanie.) Prítomných 123 poslancov, za hlasovalo 81, zdržalo sa 42 poslancov. Konštatujem, že sme schválili vládny návrh novely Notárskeho poriadku. Budeme pokračovať hlasovaním o bode 93 programu, je to prvé čítanie o vládnom návrhu zákona, ktorým sa mení a dopĺňa zákon č. 153/2001 Z. z. o prokuratúre (tlač 1728). Poprosím pána spravodajcu Borisa Suska, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 153/2001 Z. z. o prokuratúre v znení neskorších predpisov a o zmene a doplnení niektorých zákonov , tlač 1728.)
Laššáková, Jana, podpredsedníčka NR SR (2013-03-14):
Pani poslankyňa, chcete doplňujúcu otázku? (Reakcia poslankyne.) Nech sa páči, máte na to dve minúty.
K. Tóthová, poslankyňa: (2010-02-05):
Ďalej mám otázku, kto bude ukladať sankcie? Ja tu v tomto parlamente vždy presadzujem, ak dávame do zákona nejakú povinnosť, musíme doriešiť, aká sankcia a kto ju bude ukladať. Inak o vyvodzovaní sankcií zo zákona o vysielaní a retransmisii mám svoj názor, som veľmi skeptická, veľmi rada ho tu poviem do verejnosti. V zákone máme mnohé povinnosti, najmä s elimináciou násilia vo vysielaní televízií. Jednoznačne zákaz v ponukách programov, to je ponuka, reklama, čo bude večer vysielané, o ktorej hodine a kúsky vybraté z diela. Zákon jednoznačne zakazuje prezentáciu násilia, devastáciu prostredia, a teda vysielanie častí, kde sa zbraň, proste používanie zbrane, akosi to sú scénky so zbraňami. Čo vidíme? Každý večer pri upútavkách na mňa nejaký druh zbrane z televízie mieri, letia do povetria budovy, oheň, všetko vybuchuje, všetko letí a samé bitky a krv a násilie v ponukách programov – a čo Rada pre vysielanie a retransmisiu? Sem-tam pokuta, keď už skutočne niekto na to zatlačí, ale aby bol výsledok z toho, tak, žiaľ, žiadny – a to máme byť právny štát. To je rada verejnoprávna inštitúcia, na ktorú bol prenesený výkon štátnej správy. Nuž, žiaľ. Takže, pán predkladateľ, ja sa pýtam, aké je vaša predstava? Keď my sme v zákone pri tomto zákaze jasne formulovali, aká pokuta, kto ukladá, v akej lehote – a vidíte výsledok. Žiaľ, musím to tak konštatovať a vyjadriť hlbokú nespokojnosť s činnosťou Rady pre vysielanie a retransmisiu. A pre vás otázka: Ako vidíte ten systém vyvodenia zodpovednosti? Ďakujem za pozornosť.
Glváč, Martin, podpredseda NR SR (2019-05-14):
Pán poslanec Poliačik, návrh procedurálny je aký?
P. Kresák, poslanec: (2001-10-31):
J. Migaš, predseda NR SR: Pán spravodajca, najskôr budeme hlasovať o správe o stave súdnictva, to je tlač 1189, ako prvý bod.
Hrušovský, Pavol, predseda NR SR (2011-12-01):
Hlasujeme, páni poslanci, (Hlasovanie.) 147 prítomných, 78 za návrh, 69 sa zdržalo. Návrh sme schválili.
J. Brocka, poslanec: (2001-09-07):
J. Migaš, predseda NR SR: Pani ministerka, nech sa páči, ako navrhovateľ vládneho návrhu zákona. B. Schmögnerová, ministerka financií SR: Ďakujem pekne. Vážený pán predseda, vážená poslanecká snemovňa, vládny návrh, ktorý som tu včera predložila, je výsledkom reformy daní, ktorú vláda prerokovala a ktorá pripravuje a pripravila dlhodobú koncepciu daňovej politiky Slovenskej republiky do vstupu a i po vstupe do Európskej únie. Táto novela zahrnuje časť fyzických osôb a i právnických osôb. Ja by som chcela pripomenúť, že od 1. 1. 2002 bude účinná nová odpočítateľná položka na dieťa, pretože o nej sa tu pred chvíľočkou aj hovorilo, ktorá nebude 11 tisíc, tak ako sa stále argumentuje, ale 16 tisíc korún na jedno dieťa v rodine. Znamená to, že štátny rozpočet v budúcom roku z tohto dôvodu bude mať menej prostriedkov o 1,8 mld. korún alebo, inak to poviem, poskytujeme rodinám s deťmi ďalších 1,8 mld. korún. Návrh, ktorý ale zaznel tu pred chvíľočkou, by fakticky znamenal, že by sa o zhruba ďalších asi 1,2 mld. korún znížili príjmy do štátneho rozpočtu a adekvátne by sa to muselo, prirodzene, prejaviť aj na výdavkovej časti štátneho rozpočtu. Vo vládnom návrhu je, myslím, viacero veľmi dobrých návrhov, ktoré sa dotýkajú napr. zavedenia investičného úveru pre fyzické osoby, podnikateľov. Sú tam návrhy, ktoré ďalej zvyšujú hranicu na uplatňovanie si paušálnej dane. Návrh, s ktorým sme prišli, je kompromisným riešením, ktoré ja pokladám za politický kompromis v zložitej vládnej koalícii, v akej sa nachádzame. Preto sa dospelo aj k záverom, ako by mala vyzerať druhá časť zákona. A to je časť – zdaňovanie právnických osôb. Vzhľadom na to, že tento kompromis sa dosiahol po veľmi zložitých rokovaniach, chcela by som poslaneckú snemovňu požiadať, aby tento vládny návrh posunula do druhého čítania. Ďakujem. J. Migaš, predseda NR SR: Panie poslankyne, páni poslanci, teraz pristúpime k hlasovaniu o prerokovaných zákonoch. Prosil by som spoločného spravodajcu pána poslanca Farkasa, aby zaujal miesto určené pre spravodajcov. Čiže pristúpime k hlasovaniu o návrhoch noviel zákonov o daniach z príjmov, tlač 944, 1043, 1122 a 1149. Najprv budeme hlasovať o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 366/1999 Z. z. o daniach z príjmov v znení neskorších predpisov (tlač 944). Nech sa páči, pán spravodajca, uveďte hlasovanie.
Richter, Ján, poslanec NR SR (2023-05-05):
Ďakujem pekne za slovo, pán podpredseda. Vážené panie poslankyne, páni poslanci, treba povedať jednu dôležitú vec, že túto novelu štyristošesťdesiatjednotky zákona o sociálnom poistení, ktorú predkladám, je treba vnímať v kontexte tých ďalších dvoch zákonov, ktoré súvisia s prijatím tých opatrení smerom k vysokej inflácii hlavne potravinárskych výrobkov, pretože celkom iste sama osebe táto novela by ten efekt, ktorý očakávame, z toho asi nedosiahla. Ja, pán podpredseda, by som chcel vystúpiť prvý v rozprave, pretože mám záujem, ak sú nejaké otázky, pripomienky smerom k tomu návrhu, aby na mňa mohli reagovať priamo poslanci, a preto v úvode sa chcem venovať len tým úplne najzákladnejším veciam veľmi stručne.
S. Janiš, poslanec: (2004-06-17):
Vážený pán predseda, otvorte rozpravu.
Laurenčík, Milan, podpredseda NR SR (2020-03-25):
Prezentujme sa a hlasujme. (Hlasovanie.) Prítomných 133, za 133, proti 0, zdržalo sa 0, nehlasovalo 0. Uvedený návrh sme schválili. Keďže sme v skrátenom legislatívnom konaní a nepoužijú sa obmedzenia na postúpenie návrhu zákona do tretieho čítania, pristúpime k tretiemu čítaniu a otváram rozpravu v rámci tohto čítania. Hlási sa niekto do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pani spoločná spravodajkyňa, prosím, uveďte odporúčanie gestorského výboru.
Jurinová, Erika, podpredsedníčka NR SR (2015-07-02):
Ďakujem pekne. Vzhľadom, že sme vyčerpali časový limit, tak už neumožním ani pánu poslancovi položiť doplňujúcu otázku. Ďakujem vám. Ďakujem predstaviteľom, zástupcom vlády a končím tento bod programu. Ďakujeme pekne, dovidenia. Budeme pokračovať v prerušenej rozprave k zákonu o verejnom obstarávaní. Prosím teda pána spravodajcu a pána ministra, aby prišli do rokovacej sály. Vyhlasujem krátku prestávku, aby sme mohli teda sa nastaviť na prerokovanie zákona o verejnom obstarávaní. (Prestávka.) (Po prestávke.)
Taraba, Tomáš, poslanec NR SR (2021-09-22):
Ja chcem nadviazať na predrečníka. Aj pri mne sa zastavil teraz Boris Kollár, povedal, že všetci sedemnásti poslanci SME RODINA za to budú hlasovať, to znamená, ak Kresťanská únia si splní to, prečo je v tomto parlamente, teda že sľubovala, že boj proti tomuto typu marxistickej politiky budú presadzovať, tak som veľmi rád, že na Slovensku tento zákon prejde a že vlastne po Maďarsku budeme druhý štát, ktorý jasne aj spolu s Poľskom vydá ten signál, ktorý je, že my na Slovensku budeme deti chrániť pred pedofíliou a pred zvrátenosťami, na ktoré nemá nikdy štát legitimitu, nikdy štát nemá legitimitu, aby ich vyučoval. Deti patria do rodín, rodina je základná bunka spoločnosti a pani Hatráková už to rieši s pánom Vašečkom, takže veríme, že tie hlasy budú. Ďakujem veľmi pekne.
Bagačka, Michal, poslanec NR SR (2014-07-01):
Ďakujem za slovo. Vážený pán predseda, kolegyne, kolegovia, v rozprave vystúpili páni poslanci Hlina, Brixi, Poliačik, pani poslankyňa Mezenská a pán poslanec Martvoň. Pani poslankyňa Mezenská a páni poslanci Martvoň a Brixi podali pozmeňujúce a doplňujúce návrhy. Pán predseda, najprv je potrebné, aby poslanci podľa § 83 ods. 4 rokovacieho poriadku rozhodli o skrátení lehoty na hlasovanie o pozmeňujúcich a doplňujúcich návrhoch, ktoré vznikli v rámci dnešnej rozpravy. Prosím, dajte hlasovať.
Balík, Peter, dočasne poverený minister investícií, regionálneho rozvoja a informatizácie SR (2023-06-22):
Dobrý deň, vážený pán predsedajúci, vážené panie poslankyne, vážení páni poslanci, na dnešné rokovanie predkladám vládny návrh zákona, ktorým sa novelizujú zákon o informačných technológiách vo verejnej správe, takzvaný zákon o ITVS, ako aj zákon o e-Governmente. Zákon o ITVS je predpis, ktorý hovorí o tom, ako sa má budovať a riadiť štátne IT, a predložená novela upravuje tieto pravidlá v dvoch hlavných oblastiach. Prvou z nich je elektronizácia služieb a dôraz na používateľskú skúsenosť. Navrhujeme pozerať sa na elektronizáciu cez potreby používateľov, spájať súvisiace služby do jedného celku v rámci takzvanej životnej situácie a zaviesť priority do elektronizácie, aby sa najviac kapacít venovalo tomu, čo využíva najviac ľudí alebo čo je najzásadnejšie pre fungovanie verejnej správy. Ide o trend, ktorý ministerstvo presadzuje už niekoľko rokov a ktorého cieľom je nielen jednotný vzhľad a základná funkčnosť webov a služieb, ale aj vytváranie plynulej cesty na vyriešenie všetkého, čo sa v danej situácii bežne zvykne z pohľadu občana riešiť, a dôsledné vyhodnocovanie spätnej väzby. V oblasti bezpečnosti sa navrhujú úpravy s cieľom zvýšiť efektivitu preventívnych a proaktívnych činností v rámci kybernetickej a informačnej bezpečnosti verejného sektora. Spresňujú sa ustanovenia spôsobujúce problémy v praxi, napríklad postupy v riešeniach kybernetických bezpečností incidentov a konkretizujú sa oprávnenia, ktoré v rámci ministerstva vykonáva priamo vládna jednotka CSIRT, ako aj samotný vzťah tohto zákona k zákonu o kybernetickej bezpečnosti. Zákon o e-Governmente na tieto zmeny nadväzuje súvisiacimi úpravami zverejňovania služieb, zjednodušenia používania elektronických dokumentov či výmeny údajov medzi jednotlivými úradmi. Okrem toho upravujeme aj zdanlivé drobnosti, akými je zrušenie poplatku na zvýšenie kapacity elektronickej schránky. Inými slovami, rušíme najdrahší webový priestor a zavádzame pravidlo, ktoré, podľa ktorého bude mať priemerný, primeraný priestor v štátnej schránke každý zadarmo, a to pokiaľ to kapacity štátneho IT umožnia. Návrh zákona má negatívny vplyv na rozpočet verejnej správy, pozitívny vplyv na služby verejnej správy pre občana a negatívny vplyv na procesy služieb vo verejnej správe. Na ostatné posudzované oblasti nebude mať vplyv. Som presvedčený, že predložený vládny návrh prinesie pozitívne zmeny v riadení štátneho IT, ktoré sa prejavia najmä v kvalite elektronických služieb verejnej správy. Naším cieľom je v prvom rade, aby sa elektronické služby dali jednoducho používať a boli pre občana zrozumiteľné. Ďakujem vám za pozornosť a dovoľujem si vás požiadať o podporu predloženého vládneho návrhu zákona. Ďakujem.
Paška, Jaroslav, poslanec NR SR (2018-10-18):
Ďakujem za slovo, pani predsedajúca. No viete, pán poslanec, vo vzťahu k tej Európskej únii. Európska únia sama cíti, že má problémy v obchodnom, na obchodnom trhu, pretože práve francúzski pôdohospodári sa obrátili na Brusel s tým, aby riešil problémy aj ich saturovania pri vykupovaní potravín. A myslím, že dokonca do polky budúceho roka majú, má byť pripravená legislatíva, ktorá sa bude týkať diferenciácie predajcov v potravinárskom sektore, ktorá bude rozdeľovať pravidlá pre veľké nadnárodné reťazce a bude diferencovať, samozrejme, aj podmienky a pravidlá pre stredných predajcov a malé, malých predajcov potravín. To znamená, že tá diferenciácia sa už vníma aj v rámci Európskej únie, že je potrebné mať iný prístup ku kontrole, zdaňovaniu a hospodáreniu týchto štruktúr, ktoré sa v rámci Európskej únie vytvorili. Takže z toho pohľadu si myslíme, že aj to, čo pripravuje Slovenská národná strana, nakoniec spadne do toho, ako chce regulovať trh Európska únia. A hovoríme o regulácii, my si uvedomujeme, že je to regulácia. Je to regulácia ziskov; ziskov a marží. A v tejto chvíli by som chcel upozorniť na jeden problém. Vy všetci hovoríte o tom, že naši občania chodia do Rakúska nakupovať alebo inde za kvalitnejším tovarom, ale však my vieme, že máme dvojitú kvalitu potravín. Naši bratislavskí spoluobčania, keď chcú kvalitné prášky na pranie alebo kvalitné mlieko, alebo kvalitné potraviny, tak musia ísť do Rakúska. Viete, že aj Coca-Cola alebo proste iní výrobcovia na náš trh dodávajú za tú istú cenu pod tou istou značkou menej kvalitné potraviny. Takže aj to je problém, ktorý našich ľudí vyháňa vonku. No a čo sa týka našich predajcov a našich dodávateľov do systému. Sme presvedčení, že tak ako bude zákon spravovaný a prijatý, tak naozaj nedôjde k poškodeniu našich obchodníkov alebo aj našich... (Prerušenie vystúpenia časomerom.)
E. Kolesár, poslanec: (2005-01-20):
Pán minister, ja by som si dovolil k tej prvej časti, ktorú ste hovorili, sa opýtať doplňujúcou otázkou, či teda – myslím si a nielen ja, zrejme tie indície o tom, že dochádza k porušovaniu, boli tu už skôr a nie je to otázka len posledných mesiacov –, či ministerstvo dostatočne skoro reagovalo na túto situáciu a či tá kontrola, ktorá bola urobená za roky 2002, 2003 a za časť roka 2004, ako ste uviedli, či nemala byť urobená skôr, teda možno už niekedy v roku 2003. To by bola ako taká prvá. No a to druhé, čo som chcel teda povedať, ale čiastočne ste už na to odpovedali, to je  to, aby tú pokutu, s ktorou iste môže byť – ak bude zaplatená – štát teda do určitej miery spokojný ako so svojím príjmom. Ale chcel by som upozorniť na to, čo ste aj vy v závere svojho vystúpenia povedali, aby vaše ministerstvo opätovnými kontrolami zabezpečilo to, aby nedošlo k tomu, ako sa to javí v posledných dňoch, že túto pokutu zaplatia občania opäť tým, ako ste sám uviedli, že Slovnaft opäť demonštratívne teda zvýšil ceny pohonných hmôt. Takže, apeloval by som na to, aby vaše ministerstvo pokračovalo v týchto kontrolách, pretože skutočne tento stav sa javí ako neúnosný. Ďakujem vám za odpoveď. A chcem ešte pánovi predsedajúcemu, že ďalšia potom otázka, ktorú som mal, je tá istá, takže ďakujem pekne za odpoveď a už potom nežiadam opätovne na ňu odpovedať.
Sulík, Richard, predseda NR SR (2011-03-25):
Ďakujem pekne. Dvaja poslanci s faktickými poznámkami. Uzatváram možnosť. Pán poslanec Záhumenský.
Viskupič, Marián, poslanec NR SR (2021-07-01):
Pán predsedajúci, ďakujem za slovo. Zápisnica o výsledku verejného hlasovania o návrhu na voľbu kandidátov za člena, na člena Regulačnej rady, ktoré sa konalo dňa 1. júla 2021. Na verejné hlasovanie o návrhu na voľbu kandidátov na člena Regulačnej rady bolo vydaných a poslanci si osobne prevzali 100 hlasovacích lístkov, teda na voľbe bolo prítomných 100 poslancov. Po vykonaní verejného hlasovania overovatelia NR SR spočítali hlasy a zistili, že vo verejnom hlasovaní o návrhu na voľbu kandidátov na člena Regulačnej rady všetci poslanci odovzdali hlasovacie lístky. Zo 100 odovzdaných hlasovacích lístkov boli dva neplatné a 98 platných. Podľa platných hlasovacích lístkov overovatelia zistili, že - za pána Miroslava Dudláka hlasovalo za 78 poslancov, proti 3, zdržalo sa 17, - za pána Ľubomíra Selca hlasovalo za 67 poslancov, proti 7, zdržalo sa 24. Na voľbu kandidáta na člena Regulačnej rady je potrebný súhlas nadpolovičnej väčšiny prítomných poslancov. Overovatelia konštatujú, že vo verejnom hlasovaní boli za kandidátov na člena Regulačnej rady zvolení Miroslav Dudlák a Ľubomír Selc. Overovatelia ma zároveň poverili oznámiť výsledok hlasovania Národnej rade Slovenskej republiky. Pán predsedajúci, skončil som.
Bugár, Béla, podpredseda NR SR (2017-09-12):
Nech sa páči, prezentujme sa a hlasujeme. (Hlasovanie.) Prítomných 141, za 81, zdržalo sa 60 poslancov. Konštatujem, že sme zákon posunuli do druhého čítania. Nech sa páči, výbory a lehoty.
V. Veteška, podpredseda NR SR: (2005-07-06):
Prosím, zapnite mikrofón pánovi poslancovi Miššíkovi.
M. Číž, podpredseda NR SR: (2007-02-09):
(Hlasovanie). Prítomných 125 poslancov, za návrh 81 poslancov, proti 3 poslanci, zdržalo sa 41 poslancov. Konštatujem, že tento návrh sme schválili. Vážené kolegyne, kolegovia, pristúpime teda k tretiemu čítaniu o tomto návrhu zákona. Otváram rozpravu v rámci tretieho čítania. (Ruch v sále.) Hlási sa pani poslankyňa Belásová? Omyl. Ďakujem pekne. Teda žiaden z poslancov neuplatnil možnosť podať návrh podľa § 85 zákona o rokovacom poriadku. Vyhlasujem rozpravu za skončenú. Pani spravodajkyňa, nech sa páči.
Bugár, Béla, podpredseda NR SR (2011-02-04):
Pán predseda Sulík, nech sa páči.
T. Cabaj, podpredseda NR SR: (2010-03-02):
Spoločný výbor pre obranu a bezpečnosť určil pána poslanca Jána Richtera za spravodajcu. Pán poslanec, poprosím, keby ste predložili spravodajskú informáciu.
Madej, Róbert, poslanec NR SR (2015-12-09):
Ďakujem veľmi pekne. Nie som si, samozrejme, vedomý toho, mohlo sa to stať. Tak práve kvôli právnej istote si dovolím prečítať bod 9 znovu. V § 11 ods. 1 písmeno e) znie: „e) veriteľ spotrebiteľský úver poskytne inak ako bezhotovostným prevodom finančných prostriedkov na platobný účet spotrebiteľa, poštovým poukazom, ktorého adresátom je spotrebiteľ alebo platobným prostriedkom vydaným na meno spotrebiteľa.1)“ Bol tento pozmeňujúci návrh odôvodnený. Pokiaľ ide o čokoľvek v odôvodnení, to opravovať netreba, pretože pozmeňovacie návrhy môžu mať voľné odôvodnenie. A pokiaľ ide o bod 18, opätovne prečítam: 18. V § 20b ods. 2 sa slová „§ 20a ods. 3 písm. a) až f), h), p) a q)“ nahrádzajú slovami „§ 20a ods. 3 písm. a) až f), h), e) až r)“. Ďakujem pekne. Odôvodnenie bolo tiež obsiahnuté. Ja by som si ešte možno dovolil zareagovať na pani poslankyňu Mezenskú. Ďakujem veľmi pekne za vašu faktickú poznámku, ktorú ste uviedli, a rád by som len dopovedal, že tento návrh zákona, jeho hlavným adresátom ako z hľadiska ochrany sú spotrebitelia. Ale adresátom, ktorý ho má dodržiavať, sú banky a nebankovky, finančné inštitúcie. A je to ich úloha a ja pevne verím, že si ju splnia, že tento zákon dodržiavať budú, lebo prídu sankcie. A na dodržiavanie tohto zákona je nielen spotrebiteľ sám osebe, ale na dodržiavanie tohto zákona sú určené orgán finančného dohľadu, dohľadu nad finančným trhom, NBS-ka, prípadne orgány činné v trestnom konaní. Máme rozšírený trestný čin úžery a, samozrejme, súdy, ktoré budú zákon aplikovať. Ďakujem pekne.
Pamula, Peter, poslanec NR SR (2019-03-27):
Vážený pán predseda, v rozprave vystúpili traja páni poslanci, nebol podaný žiaden pozmeňujúci návrh. Vážený pán predseda, dajte, prosím, hlasovať o uznesení, tak ako bolo prednesené.
Puci, Róbert, poslanec NR SR (2023-11-21):
Ďakujem pekne. Za klub strany HLAS – sociálna demokracia chcem povedať, že keďže v programovom vyhlásení vlády sú uvedené veci, ktoré majú výrazne pomôcť občanom Slovenska, a je tam veľa vecí, ktoré sme ako strana HLAS – sociálna demokracia mali aj vo svojom predvolebnom programe, tak poslanci za stranu HLAS – sociálna demokracia podporia toto programové vyhlásenie vlády. Ďakujem pekne. (Potlesk.)
P. Hrušovský, podpredseda NR SR: (2001-12-13):
Pán podpredseda vlády.
Gyimesi, György, poslanec NR SR (2021-09-24):
Áno, teraz dajte, prosím, hlasovať o podanom pozmeňujúcom návrhu pani poslankyne Anny Zemanovej, ktorý sa týka úpravy neziskových organizácií.
Suja, Miroslav, poslanec NR SR (2020-07-07):
Ďakujem za slovo, pán predsedajúci. V prvom rade, Miňo, ďakujem, za tvoj príspevok, v ktorom si povedal pravdu na rovinu. Verím, že veľa ľuďom si otvoril oči. Ďalej by som sa chcel vyjadriť, pán Hojsík, vy ste včera bol na výbore pôdohospodárstva a životného prostredia, ale ani jedného poslanca, čo tam bol či už z koalície, alebo opozície, ste nepresvedčil. Akurát ste nás utvrdil v tom, že ste extrémista alebo ekofanatik, ktorý na propagáciu samého seba je ochotný zbičovať celú Európu, celú Európu. Ste odtrhnutý od reality. Chcete, aby sa Európa samobičovala rôznymi nezmyselnými nariadeniami, ale najväčší znečisťovatelia na svete, ako je Čína, USA a India, tých ste vôbec nespomenul. Ani raz ste nepovedal, že by ste ich vyzval vy osobne alebo vaša frakcia k zodpovednosti. Ale pritom veľmi sám dobre veľmi viete, že keď ony sa nezapoja do tejto vašej iniciatívy, tak maličká Európa nemá šanca niečo zmeniť. Takže beriem to z vašej strany ako veľké farizejstvo. A rád by som počul dneska odpoveď na otázku, ktorú som vám dal včera a zastupujúci podpredseda vám nedovolil na ňu odpovedať, že vás tlačím touto otázkou do kúta. A to je otázka na Rámsarskú zmluvu na oficiálne vyjadrenie Európskej komisie, kde sa hovorí, že každá mláka, ktorá napadne alebo naprší na suchom poli, je mokraď. Normálne by som chcel vedieť od vás a možno aj od ostatných kolegov, či toto je so zdravým sedliackym rozumom. Aby mláka, ktorá naprší hoci len na dve hodiny na hociktorom poli, bola mokraď a mala ochranné pásmo. Toto je oficiálne vyjadrenie Európskej komisie. Ide tu len o to... (Prerušenie vystúpenia časomerom.)
Blanár, Juraj, podpredseda NR SR (2021-06-25):
Päť faktických poznámok na vaše vystúpenie, pán poslanec. Ako prvý pán poslanec Miroslav Suja.
Zmajkovičová, Renáta, podpredsedníčka NR SR (2014-10-16):
Pán poslanec Lipšic.
Bugár, Béla, podpredseda NR SR (2018-10-24):
Pán poslanec Baránik, vykážem vás, keď ešte raz...
Zmajkovičová, Renáta, podpredsedníčka NR SR (2013-03-19):
Pán poslanec Štefanec bol posledným, ktorý bol písomne prihlásený. Otváram teraz ústnu rozpravu. Ale kým otvorím ústnu rozpravu, o slovo požiadal pán poslanec, pán minister Richter. Nech sa páči. Pán minister, ešte počkajte, otvorila som ústnu rozpravu. Počkám, 10 poslancov, poprosím, 11, posledná pani poslankyňa Rošková, Mezenská, 12. Poprosím technikov. Pani poslankyňa Mezenská posledná. Uzatváram možnosť prihlásiť sa do ústnej rozpravy. A nech sa páči, pán minister, máte slovo.
Bugár, Béla, podpredseda NR SR (2018-12-05):
Pán predseda zvolal grémium aktuálne, takže ideme na grémium. (Potlesk.) (Zasadanie poslaneckého grémia.) (Po zasadaní poslaneckého grémia.)
Ďuriš Nicholsonová, Lucia, podpredsedníčka NR SR (2018-09-19):
Teraz otváram možnosť prihlásiť sa do rozpravy ústne. Končím možnosť prihlásiť sa do rozpravy, prihlásili sa traja páni poslanci, pán poslanec Sloboda, pán poslanec Kotleba a pán poslanec Baláž. Nech sa páči, pán poslanec Sloboda, máte slovo.
M. Hort, podpredseda NR SR: (2009-02-05):
Teraz otváram možnosť prihlásiť sa do rozpravy k tomuto návrhu zákona ústne. Konštatujem, že ústne sa do rozpravy hlási pani poslankyňa Klára Sárközy, ďalej pán poslanec Martin Fronc, pani poslankyňa Mária Sabolová, pani poslankyňa Jana Vaľová. Uzatváram možnosť prihlásiť sa do rozpravy ústne. A slovo má poslankyňa Klára Sárközy. Nech sa páči, pani poslankyňa, máte priestor na vystúpenie v rozprave.
Danko, Andrej, podpredseda NR SR (2024-10-02):
Pustite čas.
Ďuriš Nicholsonová, Lucia, podpredsedníčka NR SR (2018-10-18):
Nech sa páči, môžte reagovať.
Ľ. Jahnátek, minister hospodárstva SR: (2007-02-06):
Cieľom návrhu je zosúladiť znenie zákona so smernicou 98/8/ES a legislatívne doriešiť prechod kompetencií v súvislosti s prechodom Centra pre chemické látky a prípravky z Ministerstva zdravotníctva Slovenskej republiky do pôsobnosti Ministerstva hospodárstva Slovenskej republiky. V tejto súvislosti bolo potrebné dopracovať čl. II a čl. III predloženého návrhu, pričom do čl. II bola zapracovaná novela zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov, ktorá podrobnejšie upravuje správne poplatky v oblasti postupnosti krokov Centra pre chemické látky a prípravky pri autorizácii a registrácii biocídnych výrobkov, a do čl. III bola zapracovaná novela zákona č. 217/2003 Z. z. o podmienkach uvedenia biocídnych výrobkov na trh a o zmene a doplnení niektorých zákonov v znení neskorších predpisov, čím sa zabezpečuje vykonanie zmeny súvisiacej s prechodom kompetencií Centra pre chemické látky a prípravky z Ministerstva zdravotníctva Slovenskej republiky na Ministerstvo hospodárstva Slovenskej republiky pri biocídnych výrobkoch. Zároveň sa precíznejšie upravuje § 12 ods. 3 zákona č. 217/2003 Z. z. o podmienkach uvedenia biocídnych výrobkov na trh v otázke jednoznačnosti postupu centra pri posudzovaní predloženej dokumentácie. Vážená pani predsedajúca, panie poslankyne, páni poslanci, dovoľte mi požiadať vás o schválenie predloženého návrhu zákona.
J. Počiatek, minister financií SR: (2007-10-25):
Zákon č. 199/2004 Z. z. Colný zákon a o zmene a doplnení niektorých zákonov upravuje pravidlá a postupy zaobchádzania s tovarom, ktorými sa zabezpečuje uplatňovanie opatrení vydaných na základe osobitých predpisov Európskej únie pre pohyb tovaru medzi Európskou úniou a tretími štátmi na území Slovenskej republiky, ako aj opatrení na zabránenie protiprávnemu konaniu osôb pri dovoze, vývoze a tranzite tovaru medzi úniou a tretími štátmi na území Slovenskej republiky. Uznesením vlády Slovenskej republiky č. 1018/2006 v bode B1 bola ministrovi financií uložená úloha predložiť návrh legislatívnej zmeny zákona č. 199/2004 Z. z., ktorou sa umožní postupovanie všetkých pohľadávok colných úradov voči dlžníkom v konkurze a likvidácii na právnickú osobu so 100-percentnou účasťou štátu. Návrhom zákona sa táto úloha plní. Na základe vládou schváleného materiálu revidované pravidlá a postup vysielania slovenských národných expertov a stážistov do inštitúcie Európskej únie uznesením vlády Slovenskej republiky č. 24/2007 sa navrhovanou úpravou harmonizuje právna úprava vysielania colníkov, národných expertov do inštitúcie Európskej únie s inými predpismi upravujúcimi túto oblasť, najmä so zákonom č. 73/1998 Z. z. o štátnej službe príslušníkov Policajného zboru. Z dôvodu zjednodušenia a sprehľadnenia procesu rozhodovania colných úradov o zničení tovaru sa navrhuje osobitný procesný postup. Zároveň návrh zákona reaguje na aktuálne problémy aplikačnej praxe. Na základe uvedeného žiadam o prerokovanie predloženého návrhu zákona. Ďakujem.
Kollár, Boris, predseda NR SR (2021-10-27):
Na pána poslanca Beluského evidujem štyri faktické poznámky. S prvou vystúpi pán Lehotský, nech sa páči.
Paška, Pavol, predseda NR SR (2013-09-13):
(Hlasovanie.) 135 prítomných, 76 za, 1 proti, 58 sa zdržalo. Schválili sme novelu zákona č. 575 o organizácii činnosti vlády. Pán poslanec Goga uvedie hlasovanie v druhom čítaní o návrhu poslankyne Oľgy Nachtmannovej, Dariny Gabániovej a Ivety Liškovej na vydanie zákona č. 317 o pedagogických zamestnancoch. Je to tlač 583. (Hlasovanie o návrhu poslankýň Národnej rady Slovenskej republiky Oľgy Nachtmannovej, Dariny Gabániovej a Ivety Liškovej na vydanie zákona, ktorým sa mení a dopĺňa zákon č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov a o zmene a doplnení niektorých zákonov , tlač 583.)
Grendel, Gábor, podpredseda NR SR (2020-09-24):
Pán poslanec Susko, chcete reagovať na faktické? Áno, tak nech sa páči. Trojku vás poprosím.
Dostál, Ondrej, poslanec NR SR (2023-11-23):
264. Pán poslanec Krúpa, veľmi správne si poukázal na to, ako je to s tým priestorom, ako je to s tou veľkorysosťou vládnej koalície, ktorá nerobí obštrukcie, ale umožní začať schôdzu. No umožní začať schôdzu a potom do pol ôsmej nedostane, sa nedostane na prvého opozičného rečníka, mimo pána predkladateľa, ktorý uvádzal tento bod, príde rad až niekedy pred ôsmou alebo po pol ôsmej. A tie faktické, kde poslanci vládnych strán ďakujú ministrovi, ako dobre to povedal a ako s ním súhlasia. To je také ako smiešne naťahovanie času. Samozrejmé, že keď s niečím nesúhlasím, vystúpim kriticky s faktickou, keď chcem niečo doplniť, doplním. Ale takého potľapkávanie sa, že dobre ste to povedali, pán minister, súhlasím s vami. No neviem, mne sa to zdá, mne sa to zdá smiešne a v tomto prípade ten účel je celkom zjavný, už teraz správy, televízne, skončili, no tak teraz už, už možno nebude treba tak naťahovať. A veľmi správne si, pán poslanec Krúpa, poukázal aj na to, že je pokrytecké, ak pán minister Kaliňák hovorí o tom, že však veď o takýchto veciach by sa malo hovoriť na výbore. Trikrát sme iniciovali zvolanie ústavnoprávneho výboru, dvakrát neprišli koaliční poslanci, raz neschválili program. A naozaj tam by mal byť ten priestor. Lebo tuto niekto vystúpi, dvadsať minút hovorí, potom dvojminútové faktické a ten, kto vystúpil, zareaguje, alebo nezareaguje. Na výbore by bol priestor dôkladne veci rozobrať, porovnať argumenty, pýtať sa, odpovedať. Nehovoriť piár veci o tom, čo to tu bolo pred desiatimi rokmi, ale hovoriť k veci, to ste nám neumožnili.
Štefanec, Ivan, poslanec NR SR (2013-09-18):
Áno, ďakujem, pán podpredseda, aj všetkým kolegom za faktické pripomienky. Pán poslanec Vašečka, pán poslanec Mikuš, áno, presne tak, ten škandál s SPP a tá nezodpovednosť, na ktorú doplácajú ľudia, sa prejaví len a len v náraste dlhu. Len v tom, že jednoducho to niekto musí zaplatiť. Nakoniec na to doplatia len a len občania Slovenska. Pán poslanec Kamenický mal zaujímavé poznámky, ktorý hovoril, ktoré hovoril o externom prostredí. Pán kolega, opäť chcem pripomenúť, že máme najväčšieho obchodného partnera Nemecko, kde nezamestnanosť klesá. Čiže dá sa to urobiť aj ináč. A ja som vo svojom vystúpení hovoril o spôsoboch, čo treba robiť: znižovať priame dane, zmeniť Zákonník práce, zaviesť odpočítateľnú položku do odvodov, to sú presne veci, ktoré môžu pomôcť zlepšiť zamestnanosť. Vy robíte presný opak, ešte ju zhoršujete. Vy hovoríte o inflácii a minulom roku. Ja vám chcem pripomenúť, že za minulý rok, za vašej vlády reálne mzdy poklesli. Na Slovensku reálne mzdy poklesli. Inými slovami, inflácia bola vyššia ako nárast nominálnych miezd. No a v neposlednom rade ten dlh, veď si ho sami spochybňujete. Vláda si naplánovala v návrhu rozpočtu, ktorý vždy ide na tri roky, ešte minulý rok úroveň, ktorú už teraz chce prekračovať. Už teraz hovorí, že aj deficit bude budúci rok vyšší, aj dlh bude vyšší, že sa prekročí ďalšia hranica dlhovej brzdy, ktorou budete ovplyvňovať všetky mestá aj obce. Aj ktoré zodpovedne hospodária, aj tie nebudú môcť zvyšovať svoje výdavky. Vašou politikou chcete zmraziť výdavky, na vašu politiku doplatia všetky mestá a obce, ale, bohužiaľ, najmä všetci občania, ktorým sa zhoršuje životná úroveň. Ďakujem pekne.
Glváč, Martin, podpredseda NR SR (2018-05-11):
Vážené panie poslankyne, vážení páni poslanci, otváram tretí rokovací deň 31. schôdze Národnej rady Slovenskej republiky. Na dnešnom rokovacom dni o ospravedlnenie požiadal pán poslanec Eduard Adamčík. Pokračujeme v prerušenej rozprave v prvom čítaní o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti (tlač 952). Pani ministerka sedí na svojom mieste, spravodajca. Do rozpravy je prihlásená je ešte pani poslankyňa Natália Grausová, ale tým pádom jej prepadá. A pýtam sa, či sa chce do rozpravy prihlásiť niekto ústne. Nie je tomu tak. Končím možnosť prihlásiť sa do rozpravy. Tým pádom vyhlasujem rozpravu za skončenú. Pani navrhovateľka, chcete k rozprave? Nie je tomu tak. Pán spravodajca? Áno? Tak nech sa páči. (Pokračovanie v rokovaní o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa menia niektoré zákony , tlač 952.)
Blaha, Ľuboš, poslanec NR SR (2020-07-23):
Pán poslanec, som veľmi rád, že tu zaznelo, ako zbabelo sa premiér zachoval na tejto schôdzi, keď vystúpil ešte pred otvorením rozpravy. Také sa tu ešte naozaj nestalo, aby takýmto zbabelým spôsobom predseda vlády sa zachoval voči parlamentu. My sme naňho nemohli reagovať. A toto je naozaj zbabelé. Aj tá arogancia, keď predseda vlády navrieska, že nás všetkých nechá zavrieť, a potom odíde do Trnavy za Paulínkou. Takýmto spôsobom sa naozaj nemôže správať predseda vlády. Ja im prajem krásnu noc, ale tú noc by mal stráviť Igor tuto medzi nami, aspoň dnešnú. Viete, dobre ste upozornili, pán poslanec Kamenický, na to, že ten ekonomický diletantizmus Igora Matoviča on prekrýva tými infantilnými statusmi. Tak v Bruseli nás oberie o pol miliardy euro a zavesí hrniec mušlí. Oberie nás o 600 mil. pre Hornú Nitru a zavesí obrázok rizota. Oberie nás o 10 mld. alebo zvýši deficit o 10 mld., tak zavesí obrázok ponožiek. 14-percentný nárast verejného dlhu, obrázočky reďkovičiek. Potom máme, že zobere dôchodkom, dôchodky, á, zobere dôchodcom 13. dôchodky a zavesí motorku. Takýmto spôsobom infantilným a detinským funguje Igor Matovič. A mňa desí aj to, že on nemá podporu celej koalície, veď to vidíme v priamom prenose. Veľmi takým až, by som povedal, nežným spôsobom ho tu ofukujú kolegovia z OĽANO, čítal som pred chvíľkou status jeho manželky Paulínky a bolo to zhruba na tej istej úrovni, ako ho ľúbi a aký je najlepší a tak ďalej, to všetci evidujeme. Ale kde sú poslanci ZA ĽUDÍ a poslanci SaS? Oni najviac hovorili o morálke a slušnosti pred voľbami, a dneska neodkážu tento plagiát, túto zlodejinu obhajovať. Ale potom táto vláda dlhodobo nemôže vydržať. Ja chcem počuť, čo si myslí Dostál, Osuský, Nicholsonová, Kolíková, títo ľudia sa nesmú správať ako zbabelci, pretože už ich nikto voliť nikdy nebude. Ďakujem. (Reakcie z pléna.)